text:
Ikinyoma cya Paul Kagame gitangiye gutangaza isi yose, kuko abanyarwanda bo barakimenyereye! Burya iminsi ntimujya inama koko! Ubwo Paul Kagame yafataga intwaro ari kumwe n’inkotanyi ziyise iz’amarere mu mwaka w’1990, yavuga ko aje guca ubuhunzi bw’abanyarwanda! Muri iki gihe se abanyarwanda b’impunzi bangana iki? Yavugaga ko aje kurwanya ubutegetsi bw’igitugu, bushingiye ku ishyaka rimwe rukumbi rya MRND kandi butagira demokarasi ! Ubu se mu Rwanda demokarasi n’amashyaka menshi bihagaze bite ?
Mu mwaka w’1994 yabeshye amahanga avuga ko hagiye kujyaho leta y’inzibacyuho ihuriweho n’amashyaka atavuga rumwe n’ubutegetsi bw’ishyaka ryatsinzwe rya MRND, abazungu bamushyigikiye barahurura ndetse bashyiramo n’igitsure kugira ngo iyo leta ishingwe, nyuma y’umwaka umwe gusa mu 1995, Twagiramungu Faustin n’abandi banyepolitiki bashishoza bahise bayisohokamo, nyuma yaho Bizimungu ajya mu kagozi; Kagame akoresha amayeri menshi yo kwigira perezida!
Mu mwaka w’2003 hashyizweho itegeko nshinga rishya, Kagame yitoresha ku mbaraga, ngo ntiyakwiyubakira inzu ngo abandi baze kuyituramo, byakomeje bityo… kugeza ubu! Noneho agaruye amayeri yo kuvuga ko nta muntu numwe yasabye guhindura itegeko nshinga, nyamara niwe washyizeho abagize komisiyo yo kudoda itegeko nshinga rimukwiye! None se umuperezida muzima yashyiraho komisiyo yo kuvugurura itegeko nshinga kandi adashaka ko rivugururwa? None se Kagame arabeshya nde: abazungu, abanyarwanda cyangwa aribeshya ? Tugiye kubagezaho amagambo Paul Kagame yivugiye ubwe ubwo yagiranaga ikiganiro kirambuye n’umunyamakuru wa «new African»; nta kindi twongeraho ahubwo duhariye abasomyi ba «veritasinfo» nabo bikorere isesengura.
Muri icyo kiganiro Paul Kagame aragira ati:
«Sinigeze nshaka cyangwa ngo nsabe uwo ariwe wese guhindura Itegeko Nshinga ku bwanjye. Oya, simbirimo nk’ uko ubibona. Hari abantu mbona bandika ngo Kagame ari gushaka manda ya gatatu. Oya, nta kintu nkeneye. Abanyarwanda nibo bagira bati : Reka turihindure nitwe twaryiyandikiye. Kubw’ ibyo, niba bumva batekereza ko bagiye guhindura Itegeko Nshinga, ni ibyabo. Nubaha Itegeko Nshinga kandi nzakomeza kubaha Itegeko Nshinga ryashyizweho n’abaturage. Ndamutse nongeye kwiyamamaza nabikora nkurikije uko itegeko nshinga ryashyizweho n’abaturage ribiteganya. Ikibazo kivuka gusa iyo abayobozi bamwe, inshuti n’imiryango yabo aribo babiri inyuma.
Ariko njye nakwizeza ko mu bitureba, ugusaba ntikuri guturuka kuri njye, umuryango wanjye cyangwa inshuti. Nimenya ko hari ababyihishe inyuma ko hari uri gukina imikino ngo banshyire mu byo bashaka, nzababwira nti mubyibagirwe. Ariko niba biboneye, byumvikana kandi binyuze mu mategeko, nshyigikiye igitekerezo cyo kugumaho. Yego. Mpora mbwira abaturage, nk’ uko nabibwiye abo mu ishyaka ryanjye, nti mugomba gutekereza neza kandi buri gihe mukitegura ko n’ikintu mutishimiye gishobora kubaho. Ku bwanjye ibintu byo kuba Perezida ntabwo bimpangayikisha na gato. Ariko kubw’ ibyo nakoreye abaturage banjye byose, no gukorera umutimanama wanjye, abaturage bambwiye bati Perezida, urananiwe cyangwa se turakurambiwe ugomba kugenda, nzagenda uwo munsi.
Mfite inshuti yaturutse mu Burengerazuba ije kumbwira ko yumvise ko Abanyarwanda bashaka ko nguma ku butegetsi indi manda, yangiraga inama yo kudakurikiza ibyo abaturage bavuga. Ariko yarivuguruje ubwe avuga ko akeka ko ibyiza kuri njye ari ukuba nka Lee Kuan Yew wa Singapore. Naramubajije nti ‘Lee Kuan Yew yakoze iki?’ Ati yakoze ibi na biriya hanyuma ava ku buyobozi. Ndamubwira nti « urimo kuvanga ibitekerezo byawe ». Mu yandi magambo, urimo kuvuga ngo ngomba kuguma ku buyobozi kuko ntarakwiza imyaka 32 Lee Kuan Yew yayoboye. Kandi n’ubu Umuhungu wa Lee Kuan Yew ni Minisitiri w’Intebe. Nti «Ibyo nibyo ushaka ko nkora? » Naramubwiye nti: urimo kunyobora mu bitekerezo bishya, utanibajije niba nshobora gukurikira inzira wowe unyifuzamo, nyuma uzaze undwanye. Rero twe dukurikiye umurongo wacu.
Hanyuma, undi w’Umunyamerika arambwira ati “ urabizi, ukwiye kuba nka George Washington, yari ameze nkawe neza, akundwa na buri wese hanyuma ubwo bamusabaga kwiyamamariza manda ya kabiri yaravuze ati Oya. Nuko ndamubwira nti “ Hari umuntu ushobora kuza akavuga ngo kuki utabaye nka F.D. Roosevelt? Yayoboye manda enye kandi zose atorwa n’Abanyamerika. Kandi Roosevelt yayoboye nyuma ya Washington. Hanyuma ndamubaza nti “ mu mateka yanyu ni iki munenga Roosevelt? Utekereza ko atari umuyobozi mwiza? Arambwira ati yari we. Ndamubaza nti “ kuki mudatekereza ko ibyakunze kuri mwe bishobora no gukunda ku bandi? Ni nkaho muhitamo ibyo mugomba gutegeka abandi. Ariko hari ibyakoze kuri mwe, kandi iyo njye mpisemo ibyakoze kuri mwe, muravuga ngo oya, reka nguhitiremo ibizakora iwawe. Ibyo si byo.»
Basomyi ba veritasinfo, nifuje kubabaza iki kibazo: Mukurikije amagambo ya Paul Kagame ku itegeko nshinga, mubona uwamwita «Semuhanuka» yaba abeshye? Paul Kagame niwe ushinzwe kurinda itegeko nshinga, none niwe washyizeho abantu bagize komisiyo yo kurihindura, muri aka kanya Paul Kagame akaba ari kuvuga ko ntawe yatumye guhindura itegeko nshinga! Dufate iki, tureke iki, mubyo Kagame avuga? Kagame arabeshya, Perezida Roosevelt ntabwo yahinduye itegeko nshinga kugira ngo akunde atorerwe manda 4, itegeko rya manda 2 ryahinduwe mu mwaka w'1951 nyuma y'ubutegetsi bwe, none Kagame niwe ari kwigereranya nawe! ubishoboye wese yatubwira icyo abitekerezaho kuri uru rubuga rwa twese!
Ubwanditsi


c: text/html

text:
Uwahoze ari Perezida w’u Rwanda Pasteur Bizimungu, wakatiwe igihano cyo gufungwa imyaka 15 n’Urukiko rw’Ikirenga tariki ya 15 Gashyantare 2006, yandikiye Perezida w’u Rwanda Paul Kagame amusaba imbabazi.
Mu ibaruwa yanditse mu Kinyarwanda Ijwi ry’Amerika rikesha ikinyamakuru Umuseso cyo ku wa 19 kugeza ku ya 26 Mata 2006, k’urupapuro rwa 3, ifite impamvu mu rurimi rw’Igifaransa n’Icyongereza igira iti « Exercice of Prerogative of Mercy (recours en grâce) art 287, 233, loi 13/204 du 17/5/2004 ».
Bizimungu atangira agira ati : « Nyakubahwa Perezida wa Repubulika, mu manza ndangije nayobowe n’umutimanama wanjye unyereka ko ntagambiriye gucumura, kugira nabi, kwica itegeko. »
Bizimungu akomeza avuga ati : « Kuburana byararangiye, nkaba rero mbasaba, nyakubahwa, guca inkoni izamba mukamvanaho ibihano bisigaye inkiko zampaye, nkarekurwa, nkivuza indwara zananiranye hano muri gereza, ngafatanya n’abandi kubaka u Rwanda. Biruta gukomeza kuzirikwa mu munyururu, aho ndangije igihe kirenze icyo abandi ubundi basanzwe badohorerwaho mu nyungu rusange z’igihugu. »
Nk’uko byemezwa kandi n’Umuseso, si Bizimungu gusa usaba Perezida Kagame imbabazi ; na Charles Ntakirutinka bafunganywe na we yandikiye Perezida Kagame amusaba imbabazi, uretse ko ibaruwa yanditse iterekanywe.
Perezida Kagame usabwa imbabazi, mu kiganiro yagiranye n’abanyamakuru tariki ya 30 Werurwe 2006, yari yatangaje ko atababarira umuntu utamusabye imbabazi. Uwo yavugaga ni Bizimungu yasimbuye.
Bizimungu na Ntakirutinka basabye imbabazi kubera ko ibyemezo by’Urukiko rw’Ikirenga bitajuririrwa, imwe mu nzira zo kugira icyo byahindurwaho ikaba ari imbabazi Perezida wa Repubulika atanga akurikije ububasha ahabwa n’amategeko.
Abantu batandukanye, barimo abanyeporitiki batangarije Ijwi ry’Amerika, ko ubuzima bwa Bizimungu butameze neza bitewe n’indwara, k’uburyo bizeye ko perezida Kagame azamubabarira. Ngo bitabaye ibyo, igihano cy’imyaka 15 yakatiwe azarangiza mu w’i 2017 ntiyazakirangiza agihumeka.

robotstxt: allowed

filter: keep


text:
GISENYI: Zeraphaty Holy Church ikorera I Rubavu yateguye igiterane cyo Guhembura imitima.
ZERAPHATY HOLY CHURCH, itorero rikorera umurimo w’Imana mu ntara y’uburengerazuba, akarere ka Rubavu ryateguye igiterane cy’iminsi 2 kigabije guhembura imitima y’abazacyitabira. Nk’uko Rev Past Habimana Jean Bosco yabitangarije agakiza.org ngo nyuma y’imyaka hafi 4 iri torero rimaze ritangiye, bagiye babona imbaraga z’Imana binyuze mu gusenga n’ibiterane bitandukanye bagiye bakora, akaba ari muri urwo rwego bateguye igiterane kizaba ku matariki ya 06-07 Gashyantare 2016.
ZERAPHATY HOLY CHURCH yubatse mu mujyi wa Rubavu hafi ya Stade Umuganda ahahoze Abascout, yatangiye mu mwaka wa 2012 itangizwa n’abakiristo 12 bakodesha, ariko kuri ubu barashima Imana ko bagiye kwiyuzuriza urusengero rujyanye n’igihe tugezemo, bakaba banateganya ko mu minsi iri imbere bazashinga Television y’itorero. Iki giterane kizitabirwa n’abakozi b’Imana batandukanye barimo Chorale SHEKINAH Ikorera umurimo w’Imana mu gihugu cy’abaturanyi cya Congo I Goma, Worship Team, Chorale Holy Nation na Semaraim zikorera umurimo w’Imana kuri uru rusengero.
Umushumba wa Rev past HABIMANA Jean Bosco, yakomeje adutangariza ko iki giterane kije kibanziriza ikindi cyagutse bateganya mu kwezi kwa Gatanu, gishobora kuzagaragaramo nk’Abahanzi bakunzwe nka Israel Mbonyi na Lilianne Kabaganza
Biteganijwe ko kizatangira Kuwa gatandatu saa Tatu za mugitondo kikazasozwa ku cyumweru mu Masaya y’igicamunsi, Bishop HABIMANA akaba ararika abanya Rubavu, Musanze, Goma n’abandi bose kuzaza gufatanya nabo uyu murimo w’Imana kuko kwinjira ari ubuntu.
Ernest RUTAGUNGIRA


text:
Ahenshi muri Afurika, abagore nta burenganzira bagira ku butaka, kandi nk’ uko bizwi ari bo bagira uruhare runini mu kububyaza umusaruro.
Usanga uburenganzira bwose bwarihariwe n’abagabo ndetse no mu gihe cy’ izungura hakitabwaho abana b’abahungu, kuko baba bavuga ko umukobwa iyo ahawe ubutaka abujyana mu muryango w’abandi, mu gihe iyo umuhungu abuhawe buguma mu muryango bugafasha mu gukomeza kwagura izina ry’ umuryango.
Ni muri urwo rwego imiryango itegamiye kuri leta inyuranye, hirya no hino muri Afurika, yifatanyije n’abahinzi-borozikazi bo mu byaro, bagategura igikorwa cyiswe ’Women to Kilimanjaro’. Nk’ uko Kilimanjaro ari wo musozi muremure muri Afurika, ibi birashushanya ko ijwi ryabo bashaka kurizamura ku buryo ryumvikana rikagera kure hashoboka.
Ku wa 10 Ukwakira, abagore 30 batoranyijwe baturutse mu byaro hirya no hino muri Afurika, batangiye kurira umusozi wa Kilimanjaro, bashushanya ko hageze ngo bahabwe uburenganzira busesuye ku butaka.
Ku wa 15 Ukwakira, nibwo aba bagore bamanutse kuri uyu musozi, byahuriranye n’Umunsi Mpuzamahanga w’ Umugore wo mu cyaro.
Nyuma y’iki gikorwa, abo bagore bahuriye i Arusha, mu ihuriro ryabo maze begeranya ibyifuzo byabo, bagiye bahabwa na bagenzi babo, aho bagiye banyura muri urwo rugendo kugira ngo bihurizwe hamwe.
Ku Cyumweru tariki 16 Ukwakira, abayobozi mu nzego zitandukanye bitabiriye ihuriro kugira ngo bagezweho ibyifuzo by’abagore bariteraniyemo. Iryo huriro ryitabiriwe n’abahagarariye Umuryango w’ Ubumwe bwa Afurika, Umuyobozi wa Komisiyo y’Igihugu ishinzwe iby’ ubutaka muri Kenya, Abadepite bo mu bihugu bitandukanye ndetse n’abahagarariye imiryango itandukanye itegamiye kuri leta.
Muri iki gikorwa, u Rwanda rwari ruhagarariwe n’itsinda ry’abantu 15, barimo abagore 12. Bagize igihe cyo guhura n’abagore bo muri Uganda n’abo muri Kenya bungurana ibitekerezo ku burenganzira bw’abagore ku butaka.
Umwe mu banyarwandakazi wifatanyije na bagenzi be bo muri Afurika yagize ati” Turi mu matsinda twaganiriye n’abandi, twumvise uko uburenganzira bw’umugore iwabo bumeze dusanga twe hari byinshi tumaze kugeraho. Ku buryo twababwiye ko bazaza bakatwigiraho. None se wowe, hari hamwe n’ubutaka butari bwabarurwa, naho twe umugore aba afite 50% y’uburenganzira ku butaka[...]umwana w’umukobwa nta jambo ku butaka, naho twebwe abakobwa barazungura kimwe n’abahungu.”
Aba bagore bo mu Rwanda bitabiriye iri huriro babifashijwemo n’imiryango Oxfam na ActionAid mu Rwanda.


text:
ARIKOSHA NINDE WAKUBWIYEKO KUBYARA ARIBYAGO KO HARI NABABABUZE BAKUARUSHA NAIBYO USHAKA KUGERAHO UZABUMWANA KOKO IZINA NIRYO MUNTU PE
ARIKOSHA NINDE WAKUBWIYEKO KUBYARA ARIBYAGO KO HARI NABABABUZE BAKUARUSHA NAIBYO USHAKA KUGERAHO UZABUMWANA KOKO IZINA NIRYO MUNTU PE
oda nawe ufite umubb kandi wigikundiro.humura uzabigeraho byose.keep it up.umuhe bisous umukobwa wawe.
PACCY TURAKWEMERA CYANE IBYO UVUZE NI UKURI RWOSE NTAKUNDI ISI NI ISHURI KANDI GUHIRWA SIKO KUMENYA UBWENGE MURI IRYO SHURI
Nibura se mugihe cyambere yokubyara kwe afitibihe bigwi? Ubuse miss Jojo koyabababnjirije mwese arihe? Ikindi umuntu agutwara umugisha wawe mudakora kimwe? Mutaririmba bimwe? Mudasa? Warangiza ngo nyuma yuko ugiribyago ugatwita? Donc umwana wawe umwise umuvumo? Ngaho reka kabebe nawe abyare wisubize ibyawe byatwawe nabandi turebe.? Imyaka yose umaze nyuma yo kubyara wakoziki?
Humura ntaw,lmanitagukura nta nahwitakujyeza ibyiza birimbere komezukore abakunzibawe tukurinyuma
nibyo da ntago ubeshya ibyago byumuntu niyomahirwe yabandi,nonese king james nti yamenyekanye nyuma yaho meddy na the ben bagiye muramerica.gusa paccy ntabyagowagize ahubwo numugisha.kuko iyubishaka uba warayikuyemo ukaguma kuri hit zawe ariko umwana ufite ubu aruta hit zose uba warariye
hahahahahahshhhhh uranyishe pe. ngahonawe zamuka dore nawe agiyekubyara ubibyazumusaruro ntuzubare turebeko uzigezano kucyakabili cyahwageze
oda komereza aho ibyiza birimbere kandi ibyiza ukora nibyo bizakugira uwo uriwe
oda komereza aho ibyiza birimbere kandi ibyiza ukora nibyo bizakugira uwo uriwe


text:
Ibikoresho
- 1kg cy’isombe
- ½ cy’Umufungo wa puwaro ntoya
- Puwavro 1 nini
- Amababi 5 ya sereri
- Ibitunguru 2 by’umutuku
- Utuce 10 twa tungurusumu
- ¼ kg y’amavuta y’amamesa
- Ikibiringanya 1
- ikibonde igice
- Onja 2
- Gout 2
- Maggi y’isombe
- Amazi 4l
- ¼ kg y’ Ifu y’ubunyobwa
- Tegura isombe
- Fata amazi akonje nka litiro 3 ushyire ku muriro waka cyane.
- zimaze kubira cyane shyiramo isombe wateguye
- Nibyongera kubira cyane shyiramo ibitunguru n’ ikibiringanya, hanyuma ugapfundikira
- hashize iminota 45 zibira cyane reba uko bimeze wongeremo amazi ashyushye nk’ibikombe bibiri, ureke byongere bibire cyane
- Nibimara gutogota shyiramo amavuta, maggi sombe, onja na gouts, ukongera ukabireka bikabira gato
- Shyiramo ya cya kibonde wagiye ukatamo duto hanuma ukagabanya umuriro kugirango gishye neza.
- Reba ko zahiye niba zitarashya wongereho amazi ashyushye make make
- Ushobora kongeramo ubunyobwa ku babukunda cyangwa se ukarekera aho.


text:
ven.
17
févr.
2012
ISOMO RYA MBERE
Ibaruwa ya Mutagatifu Yakobo Intumwa : Yak 5, 9-12
9Bavandimwe, ntimukijujute bamwe ku bandi kugira ngo mudacirwa urubanza; dore umucamanza ahagaze imbere y’umuryango. 10Bavandimwe, ku byerekeye ububabare n’ubwiyumanganye, nimufatire urugero ku bahanuzi bavuze mu izina rya Nyagasani. 11Dore ubu turashimira abiyumanganyije. Mwumvise inkuru y’ukwiyumanganya kwa Yobu, kandi mwabonye uko Nyagasani yamugenjereje hanyuma; kuko Nyagasani ari umugwaneza n’umunyambabazi. 12Ariko mbere ya byose bavandimwe, ntimukarahire ijuru cyangwa isi, cyangwa se ubundi buryo ubwo ari bwo bwose. Ahubwo mujye muvuga ngo «yego», niba ari yego, cyangwa se ngo «oya» niba ari oya, kugira ngo mudacirwa urubanza.
ZABURI (Zab 103 (102),1-2, 3-4,8-9, 11-12)
Inyik/Uhoraho ni umunyambabazi n’umunyampuhwe.
Mutima wanjye, singiza Uhoraho,
N’icyo ndi cyo cyose gisingize izina rye ritagatifu!
Mutima wanjye, singiza Uhoraho,
kandi ntiwibagirwe na kimwe mu byo yaguhaye!
We ubabarira ibicumuro byawe byose,
Akakuvura indwara zawe zose;
we warura ubugingo bwawe mu mva,
akagutamiriza ubutoneshwe n’impuhwe.
Uhoraho ni umunyambabazi n’umunyampuhwe
Atinda kurakara kandi akagira ibambe.
Ntatongana ngo bishyire kera,
Ntarwara inzika ubuziraherezo,
Uko ijuru ryisumbuye kure hejuru y’isi,
ni ko impuhwe ze zisagiranira abamutinya;
uko uburasirazuba butandukanye n’uburengerazuba,
Ni ko adutandukanya n’ibicumuro byacu.
IBANGONDIRIMBO RIBANZIRIZA IVANJILI (1 Yh 4, 16)
Alleluya Alleluya.
Niduhorana urukundo tuzaguma mu Mana:
Imana ni urukundo.
Alleluya.
IVANJILI
+ Mariko (Mk 10,1-12)
Muri icyo gihe, 1Yezu ajya mu ntara ya Yudeya yo hakurya ya Yorudani. Abantu benshi bongera gukoranira iruhande rwe, nuko abigisha uko bisanzwe. 2Abafarizayi baramwegera, maze bamubaza niba umugabo afite uruhushya rwo gusenda umugore we, ariko bamwinja. 3Arababwira ati «Musa yabategetse iki?» 4Baramusubiza bati«Musa yemereye umugabo kwandika icyemezo cyo gusenda umugore, akabona kumusezerera.» 5Yezu arababwira ati «Icyamuteye kwandika iryo tegeko, ni uko umutima wanyu unangiye. 6Naho mu ntangiriro y’isi, Imana yaremye umugabo n’umugore; 7ni yo mpamvu umugabo azasiga se na nyina akifatanya n’umugore we, 8maze bombi bakaba umubiri umwe. Bityo ntibaba bakiri babiri, ahubwo baba ari umubiri umwe. 9Nuko rero ntihakagire umuntu utandukanya icyo Imana yafatanyije.» 10Basubiye imuhira, abigishwa bongera kumusobanuza ibyerekeye iyo ngingo. 11Arababwira ati «Koko umugabo usenda umugore we akazana undi aba asambana; 12umugore na we utandukana n’umugabo we agacyurwa n’undi, aba asambana.»


text:
Amwe mu mateka n’ inkomoko bya Noheli
Ijambo Noheli rikomoka ku ijambo ry’Igifaransa “Noël”, naryo ryakomotse mu Kilatini “Natalis” bivuze “amavuka”. Mu Cyongereza Noheli ikaba yitwa “Christmas”.
Mu Cyongereza, iri jambo ni inyunge rigizwe na “Christ” na “Mass”, aho rikomoka ku cyongereza cya kera “Christemass” nabyo biva ku cya kera cyane “Cristes mæsse” ryakoreshejwe bwa mbere mu 1038. Naryo rikaba rikomoka mu Kigereki n’Ikilatini, aho "Cristes" bikomoka ku Kigereki “Christos” na"mæsse" rikava ku Kilatini “missa”
Ivuka rya Yesu rero rifatwa nk’ikintu gikomeye,dore ko n’indangabihe dukoresha uyu munsi ya Anno Domini yatangiye mu bihe by’ivuka rya Yesu.
Nubwo bwose abantu benshi bizihiza umunsi w’amavuko wa Yezu ku italiki 25 ukuboza,abahanga bagaragaza ko Yesu atavutse kuri iyi tariki kubera ko umunsi wa Noheli ngo waba waremejwe kugira ngo uhurirane n’imboneko z’ukwezi kwa mbere kw’itumba(winter solstice) kuko abaromani bawizihizaga ku itariki 25 Ukuboza buri mwaka.
Gusa nubwo ari umunsi witabwaho cyane n’abakristo, bamwe mu batizera Yesu benshi bawizihiza nk’umunsi wo gusabana n’imiryango, no kuruhuka.
Mu myaka myinshi ya mbere y’ikinyejana cya 16 benshi mu banditsi bizeraga ko Yesu koko yavutse kuri iyo tariki ya 25 Ukuboza.
Mu kinyejana cya cumi n’umunani nibwo hagiye haboneka abandi bagiye bagerageza gusobanura ibya Noheli.
Urugero rworoshye ni Sir Isaac Newton wagerageje gusobanura ko iyo tariki yafashwe kugirango ihurirane n’imboneko y’ukwezi kubanziriza itumba kandi mu gihe cya kera yarizihizwaga ku itariki 25 Ukuboza.
Mu 1743, Umudage Paul Ernst Jablonski yagerageje gusobanura ko Noheli yashyizwe kuri 25 Ukuboza kugirango ihurirane n’umunsi wa kiromani wo kwizihiza izuba wa Dies Natalis Solis Invicti.
Ibi bigatuma we anavuga ko kubera iyo mpamvu Noheli wari umunsi wa gipagani. Nk’uko amwe mu matorero ya Giprotestanti na nubu akibifata.
Mu 1889, Louis Duchesne yavuze ko Noheli yaba yarabariranyijwe nk’amezi icyenda (mbere yo kuvuka) Uhereye kuri 25 z’ukwa gatatu ukaba ariwo munsi bizihizaho isamwa rya Yezu, cyane cyane Kiliziya Gatolika).
Kuri kalendari y’abaroma, 25 Werurwe wari umunsi w’ukwezi kuzuye k’ Umuhindo (aha birumvikana ko ibi bihe bidahuye n’ibyo mu Rwanda).
Nubwo bigoye gusobanura amateka yose, ikigaragara neza ni uko Noheli yizihijwe bwa mbere nk’umunsi w’ivuka rya Yezu kuri 25 Ukuboza umwaka wa 354.
Ibi bisobanurwa neza mu nyandiko yiswe (Chronography of 354), ikaba ari imwe mu nyandiko zarokotse zandikiwe i Roma muri 354 nyuma ya Yezu.
Noheli ni umwe mu minsi yizihizwa cyane ku isi, ariko si ko byahoze. Nyuma y’imyivumbagatanyo y’abaporotesitanti mu myaka ya za 1500, amwe mu matorero ya giprotesitanti yanze kujya yizihiza Noheli, akavuga ko ari ibisigarizwa by’ibyarangaga ubupapa.
Uko imyaka yagiye ishira ariko cyane cyane nk’uko bigaragara ubu, Noheli isigaye yizihizwa hafi n’abantu bose b’amadini anyuranye, cyane cyane ko no hanze y’urusengero ari umunsi wafashwe nk’ikiruhuko gikomeye cyane kurusha ibindi mu mwaka.
Mu bihugu bindi bigira umubare muto w’abakirisitu, naho ngo ntibibuza ko uyu munsi wa Noheli uba ari konji. Igihugu nka Korea, ahagaragara umubare muke w’Abakristu, ngo usanga bizihiza Noheli ku buryo budasanzwe, kuko mu gihugu hose uhasanga imitako y’uyu munsi.
Ibihugu bitizihiza umunsi wa Noheli ni nk’igihugu cy’Ubushinwa (havuyemo imijyi nka Hong Kong na Macao.),Ubuyapani,Arabiya Sawudite,Aligeriya,Tayillande,Nepali,Irani,Turikiya na Koreya ya Ruguru.
Src: Makuruki


text:
Umugore witwa Nyirakimonyo Gaudence w’imyaka 55 yishwe n’abantu bataramenyekana kugeza ubu mu mudugudu wa Nyamabuye, akagari ka Kibatsi, umurenge wa Rukira, ku mugoroba wo ku wa 4 Gicurasi.
Mu kiganiro n’Imvaho Nshya Umunyamabanga Nshingwabikorwa w’umurenge wa Rukira Ngenda Mathias yatangaje ko Nyakwigendera Nyirakimonyo yishwe akubitswe ikintu kitazwi mu mutwe avuye kucyura amatungo hafi yo murugo rwe ari kumwe n’umukobwa we Uwimana Florence w’imyaka 21 we wabashije kurokoka.
Yagize ati “Yari agiye kuzitura ihene aho aba yazishyize hafi y’agashyamba kari hafi yo mu rugo, ajyana n’umukobwa we kuko bwari bwije, bazitura ihene uko bisanzwe noneho mu kugaruka batashye, umwana yari imbere n’ihene mama we ari inyuma, umwana gusa yumvise mama we ataka ati ‘ndapfuye’.
Yakomeje agira ati “Uwo muntu uko biri kose yari yateze igico, ni ahantu yari yihishe, ahita amukubita icyo yamukubise ntitwamenya niba ari icyuma niba ari inkoni, umwana ahindukiye abona mama we aguye hasi, aza atabara mama we agiye kumugeraho wa wundi aza amusanga ati ‘ngino nawe nkurangize’.
Umwana yagize ubwoba ariruka aratabaza. Wa muntu yanamwirutseho kuko nabazaga umwana ambwira ako yamwirutseho , umwana amusizeho gato nibwo yasubiye inyuma akubita bwa nyuma yica umuntu”
Nyuma y’uko abatuye aka gace batabarije ubuyobozi n’inzego zishinzwe umutekano ngo basanze Nyirakimonyo Gaudence yamaze gupfa, umurambo we uhita ujyanwa gukorerwa isuzumwa mu bitaro bikuru bya Kibungo.
Ubuyobozi muri uyu murenge n’inzego zishinzwe umutekano ingabo na polisi mu karere ka Ngoma bagiranye inama n’abaturage bo muri aka gace ku wa 5 Gicurasi babasaba kujya batangira amakuru ku gihe by’umwihariko ku miryango ishobora kuba ifitanye amakimbirane kugira ngo hajye hakumirwa ibyaha mbere y’uko biba.
Umunyamabanga Nshingwabikorwa w’umurenge wa Rukira avuga ko inzego zishinzwe umutekano zikomeje iperereza kugira ngo hatabwe muri yombi abihishe inyuma y’ubu bwicanyi gusa ngo haracyekwako uru rupfu rwaba rwaraturutse ku makimbirane yari mu muryango wa Nyakwigendera.
Mu gihe iperereza rigikomeje hatawe muri yombi, abahungu 2 Nyakwigendera Nyirakimonyo Gaudence yari abareye mukase bakaba bafungiwe kuri Sitayiyo ya polisi i Rukira.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Nkanka: Abayobozi basabwe kurushaho kunoza imikorere
Abayobozi mu murenge wa Nkanka ho mu karere ka Rusizi barasabwa kurushaho kunoza imiyoborere, begera abo bayobora bakanabakemurira ibibazo ku gihe, kuko ari byo bizatuma abaturage bishimira ibyo bakorerwa n’abo More...
Kayonza: Umuyobozi mushya w’akarere ushinzwe imibereho myiza y’abaturage ngo yiteguye kuba umugaragu w’abaturage
Uwibambe Consolee uherutse gutorerwa kuba umuyobozi w’akarere ka Kayonza wungirije ushinzwe imibereho myiza y’abaturage ngo yiteguye kuba umugaragu w’abaturage kugira ngo inshingano yahawe More...
Nyamasheke: Abayobozi b’inzego z’ibanze barasabwa kurara aho bakorera
Abanyamabanga Nshingwabikorwa b’utugari twose n’imirenge bigize akarere ka Nyamasheke barasabwa kujya barara aho bakorera kandi iki cyemezo kikaba kitagomba kurenza icyumweru kimwe kitarashyirwa More...
Inzego z’ibanze zirasabwa kubaka ubuyobozi butuma haba umwuka mwiza mu bakozi
Guverineri w’intara y’amajyaruguru arasaba abayobozi mu nzego z’ibanze, mu ntara y’amajyaruguru gukora kuburyo haba umwuka mwiza mu bakozi bahwitura hakiri kare umukozi ugiye kugwa mu More...
Rulindo – Abafatanyabikorwa ba komisiyo y’amatora barasabwa kuba intangarugero
Abafatanyabikorwa ba komisiyo y’amatora mu karere ka Rulindo barasabwa kuba intangarugero, haba mu bijyanye n’amatora ndetse no mu buzima busanzwe nk’abanyarwanda. Ibi akaba ari ibyavuzwe kuri More...
Rwanda | Abakozi mu turere tunyuranye basanga urwego rw’akarere ruhurizwaho inshingano nyinshi
Ubwo abakozi bo ku rwego rw’akarere bo muturere tunyuranye tw’igihugu bahuriraga mu mahugurwa agamije kubongerera ubushobozi mu kazi, batangaje ko babona urwego rw’akarere ruhurizwaho More...


text:
Yabigarutseho kuri uyu wa mbere taliki ya 07 Ugushyingo 2016, ubwo yari mu Karere ka Ruhango, aho yitabiriye igikorwa cyo gutangiza icyumweru ngarukamwaka cyahariwe umuryango mu Itorero rya Pentekote mu Rwanda, ADEPR.
Bimwe mu bikorwa bizibandwaho muri iki cyumweru birimo kwigisha abagize umuryango kwirinda amakimbirane, kubakira ubushobozi abakene, kubatoza isuku, kurwanya ubuharike n’ibindi.
Mu gutangiza iki cyumweru, Minisitiri Nyirasafari yashimye umusanzu wa ADEPR, mu kubaka umuryango nyarwanda no guteza imbere igihugu, ariko avuga ko hari bamwe mu babyeyi bateshutse ku nshingano zabo zo gutanga uburere.
Yabwiye imbaga y’abantu b’ingeri zitandukanye yari iteraniye mu busitani bw’Akarere ka Ruhango ko biteye isoni kubona umwana w’umukirisitu azerera mu muhanda.
Yagize ati “Iyo tubona abana mu mihanda, abata amashuri,…ubu ugiye kubabaza wasanga abenshi ari abana b’abakirisitu. Biragayitse kumva ngo turi abakirisitu cyangwa ngo twemera Imana ariko tukareresha umuhanda”.
Minisitiri Nyirasafari yavuze ko Leta y’u Rwanda ihangayikishijwe n’ubuzima bw’abana bo mu mihanda, kandi yafashe ingamba zo kubakuramo bose, ariko yibutsa ko uruhare runini ari urw’ababyeyi.
Ati “Tuzabakura mu muhanda kuko nta mwana wakagombye kuba ahari uyu munsi, ariko birasaba ko ababyeyi badufasha, navuga ko ababyeyi bakomeje kwinangira ubu twashyizeho gahunda yo gutangira kubahana”.
Umuvugizi wa ADEPR mu Rwanda, Bishop Jean Sibomana, yavuze ko iyi ari inshuro ya gatandatu batangije ibikorwa by’icyumweru cy’umuryango muri ADEPR, agaragaza ko bimaze gutanga umusaruro mwiza ari na yo mpamvu bibatera imbaraga zo kubikomeza.
Yagaragaje ko mu Rwanda ADEPR ifite abayoboke barenga miliyoni ebyiri (2 000 000), kandi bashyizeho inzego zibafasha gushyira mu bikorwa gahunda zigamije kubaka umuryango nyarwanda mwiza ubereye umwana kandi uzira amakimbirane.
Ati “Itorero ryashyizeho inyigisho z’abasore n’inkumi zibategura kubaka umuryango muzima, kuko dusanga ari ngombwa kugira ngo bahabwe inyigisho zibereye. Izo nyigisho turazitanga kandi tubona zigenda zitanga umusaruro”.
Bishop Sibomana yavuze ko kandi bakora n’ibokorwa byo kurwanya ubuharike mu ngo z’abashakanye, gushishikariza ababana mu buryo butemewe n’amategeko gusezerana bakongeraho no gutera inkunga imiryango itishoboye.
Bamwe mu babyeyi baganiriye na IGIHE, bavuze ko nyuma yo kumva impanuro bahawe na Minisitiri ndetse n’Umuvugizi wa ADEPR hari byinshi bagiye gukosora mu ngo zabo, cyane cyane kwirinda amakimbirane no kuganiriza abana babo.
Faibe Bamwizeye wo mu murenge wa Ruhango ati “Ni byo koko amakimbirane yo miryango ndetse n’abashakanye badahuza nibyo bituma abana bakura nabi nta burere bafite ugasanga hari n’abo biviriyemo kuba inzererezi. Ubu njyewe ngiye kurushaho kuganiriza abana banjye mfatanyije n’umutware wanjye, kuko ubusanzwe twasaga n’abatabiha umwanya wabyo”.
Abana na bo bahwituwe ku myitwarire
Munisitiri w’Uburinganire n’Iterambere ry’Umuryango Esperance Nyirasafari yavuze ko hari bamwe mu bana bagaragaza imyitwarire mibi bakishora mu buraya n’ibiyobyabwenge, avuga ko bidakwiriye umwana w’u Rwanda.
Yabasabye kwirinda ibishuko bakumvira ababyeyi, kuko aribwo bazagira ejo hazaza heza.
Yagize ati “Ndasaba ngo mwirinde ibishuko by’ubusambanyi, mwitabire ibikorwa byiza byashyizweho, mwumvire ababyeyi”.
Mu gutangiza iki cyumweru, ADEPR yahise itanga inkunga ya mituweri ku bantu 300 batishoboye bo mu Karere ka Ruhango.
Ibikorwa bigamije kubaka umuryango Nyarwanda bikaba bigiye gukomereza mu turere twose tw’igihugu.


text:
Umuraperi Gaël Faye aherutse gutoranywa mu banditsi batatu bakomeye muri Afurika bagomba gutoranywamo uhabwa igihembo gikuru cya Prix Goncourt mu gice cy’Isi cy’abavuga ururimi rw’Igifaransa.
Prix Goncourt ni kimwe mu bihembo bikomeye kandi bifite amateka yihariye, gitangirwa mu Bufaransa ku mwanditsi mwiza wa Roman kuva mu 1903.
Kuwa 6 Nzeri 2016, inteko y’abahanga batoranya ibitabo bihabwa igihembo cya Prix Goncourt yatoranyije ibitabo bitatu byanditswe n’Abanyafurika bizatoranywamo igihembo uyu mwaka.
Yari mu cyiciro kimwe n’Abanyafurika barimo Leïla Slimani [wanditse igitabo cyitwa “Chanson Douce”], ni Umunya-Maroc ukomoka mu Bufaransa naho undi kitwa Natacha Appanah.
Gaël Faye ubu ari mu banditsi bane bakomeye bageze mu cyiciro cya nyuma bahabwa amahirwe yo gutwara iki gihembo gitangwa kuri uyu wa Kane tariki ya 3 Ugushyingo 2016.
Ikinyamakuru La Presse cyatangaje ko abagore bahabwa amahirwe cyane ni Leïla Slimani wo muri Maroc na Catherine Cusset wo mu Bufaransa.
Mu bagabo harimo Gaël Faye ukomoka mu Rwanda ndetse na Régis Jauffret wo mu Bufaransa. Abasesenguzi b’inyandiko z’Igifaransa bagera kuri 14 bagiye bagaragaza abanditsi bahabwa amahirwe muri ibi bihembo, Gaël Faye ari mu ba mbere bashobora gutsinda bidatunguranye.
Igitabo cya Gaël Faye cyari giherutse guhabwa ikindi gihembo gikomeye yagenewe n’isomero rikomeye rya Fnac rinacuruza ibitabo kuri internet. Yahembye Gaël Faye nk’umwanditsi mwiza w’umwaka mu cyiciro cy’abanditse ibitabo byo mu bwoko bwa Roman. ‘Petit Pays’ cyatoranyijwe mu bitabo 650 byitabiriye irushanwa uyu mwaka.
Incamake y’igitabo cya Gaël Faye
“Petit Pays”, ni igitabo cya mbere Gaël Faye yanditse. Ni igitabo kivuga ku buzima bwe kuva mu bwana, anagaruka cyane ku ruhurirane rw’ibibazo abana bagize mu gihe cya Jenoside yakorewe Abatutsi mu Rwanda mu 1994.
Yivugaho ubwe, akanavuga ubuzima bwa ‘Gabriel’ [umwana wo mu kigero cye]. Inkuru iri muri iki gitabo igaruka cyane ku bibazo bari bahuriyeho bombi, Gaël Faye yahungiye mu Bufaransa naho mugenzi we Gabriel ahungira mu Burundi.
Iki gitabo kivuga mu buryo bwimbitse ibibazo abana bagize bahunga mu gihe cya Jenoside yakorewe Abatutsi ndetse yigarukaho cyane. Gaël Faye kandi avuga ku buhanzi bwe, inzira ye nk’umuririmbyi, uko yakoze album ‘Pili Pili sur un croissant au beurre’ yasohotse mu 2013.


text:
umwaka mushy muraho neza yesu nashimwe cyane kubabyemera nokutabyemera ndabasuhuje kd narimbakumbuye ubundi bakunda kunyita ange nkunda kuganira cyane kubijyanye no kubaha lmana nokuyubahisha eee ubu mugiye kunuka ngo navangiwe gusa ndaziko harabazagushaka abakunzi hano kd baravuganye n,lmana ko izabubakira urugo rwiza none murimo muricirinzira hano haba foto cp ngino garuka kumasezerano ibyawe lmana ibirimo wivugango byaratinze ngino nabwo lmana yibagiwe gusa najye ndindiriye kubaka ariko kuko lmana idacirirwa inzira uwajye tuzamenyana isaha igeze lmana izi aho tuzahurira yesu abarinde kd uwumva akumvira azahabwa umugisha ibyakozwe n,intumwa10:34;35 ♥
friendnyira - 10/01/2017 saa 10:44


text:
Icyo kibazo cyazamuwe ku wa Gatatu tariki ya 12 Ukwakira 2016, ubwo Depite Kankera Marie Josée yabazaga REB impamvu itishyura ba rwiyemezamirimo, ababaza uko babaho batishyurwa.
Raporo y’Umugenzuzi Mukuru w’Imari ya Leta y’umwaka wa 2014/2015 yagaragaje ko iki kigo cyerekanye ko gifitiye rwiyemezamirimo wagihaye ibikoresho, umwenda wa miliyoni 110 z’amafaranga y’u Rwanda.
Nyuma Umugenzuzi Mukuru w’Imari n’Umutungo bya Leta yasabye REB ibisobanuro ku bijyanye n’uwo mwenda, maze yisobanura ko ideni risigaye ari asaga ibihumbi 50, kuko yishyuye rwiyemezamirimo agera kuri miliyoni 50 ariko bakibagirwa kubyandika mu bitabo by’ibaruramari.
‘Kwibagirwa kubyandika’ byatangaje cyane
Perezida wa PAC Juvenal Nkusi wahise yifata ku munwa arababaza ati “DG (Muyobozi Mukuru),uzi mu icungamutungo kwibagirwa icyo ari cyo?”
Abagize PAC bakomeje kubaza icyari kigamijwe mu kutandika ayo mafaranga.
Nkusi ati “Intention(icyari kigamijwe) yari iyihe, uwo wari uberewemo uwo mwenda nta muyobozi wamufashije ngo yishyurwe?”
Umugenzuzi Mukuru w’Umutungo n’Imari bya Leta, Biraro Obadiah yahise agira ati “ …(Izina rya sosiyete) yaravuze iti ntimuzanyibishe.”
Ibyo biganisha ku kuba baranditse amafaranga arenze ayo bamurimo. Aho ndetse yakomoje ko ayo mafaranga ashobora kuba yari mu nzira zo kunyerezwa, biciye mu kwishyurwa maze ubutaha akaba yanyerezwa.
Nkusi yavuze ko akurikije ibibazo bitandukanye byagaragaye muri REB hari ibyo kwitondera.
Ati “Ubugenzuzi bupfuye kandi buzateza ikibazo umunsi umwe!”
Muri iyo raporo kandi hagaragaye andi mafaranga agera kuri miliyoni 268 zarenze ku yo REB yagombaga kwishyura ba rwiyemezamirimo batandukanye.
Umuyobozi Mukuru wa REB, Gasana Janvier yemeye amakosa yakozwe ariko avuga ko bagiye kwikosora.Ati “ Turemera amakosa yakozwe”.
Muri iryo bazwa hagarutswe ku bijyanye no gukoresha uburyo bwifashishwa mu icungamari. Umuyobozi ushinzwe imari muri REB yagarutsweho kenshi, kugeza abajijwe amashuri yize, ndetse n’urwego agezeho mu bumenyi buhanitse mu bijyanye n’icungamutungo.


text:
mar.
15
mars
2011
ISOMO RYA MBERE
Ivugururamategeko (Ivug 26, 16-19)
Musa abwira Abayisraheli ati 16«Uyu munsi, Uhoraho lmana yawe akubwirije gukurikiza ayo mategeko n’ iyo migenzo: ujye ubyitaho, ubikurikize n’umutima wawe wose n’amagara yawe yose. 17Uyu munsi, dore watumye Uhoraho avuga yeruye ko azakubera Imana, ariko nawe ugakurikiza inzira ze wita ku mategeko ye n’amabwiriza ye n’imigenzo ye, mbese ukajya wumvira ijwi rye. 18Uyu munsi kandi, Uhoraho na we yatumye uvuga weruye ko uzamubera umuryango w’ubukonde yihariye, nk’uko yabigusezeranyije, kandi ko uzakomeza amategeko ye yose. 19Icyo gihe rero azagukuza, agusumbishe ayandi mahanga yaremye yose, uyarushe icyubahiro, n’ubwamamare n’ishema; bityo ubere Uhoraho lmana yawe umuryango mutagatifu, nk’uko yabigusezeranyije.»
ZABURI (Zab 119 (118), 1-2, 4-5, 7-8)
Inyik/ Uhoraho, hahirwa umuntu ukurikiza amategeko yawe.
Hahirwa abadakemwa mu mibereho yabo,
bagakurikiza amategeko y’Uhoraho!
Hahirwa abumvira ibyemezo bye,
bakamushakashaka babikuye ku mutima!
Ni wowe witangarije amabwiriza,
ugIra ngo bayakurikize ubutayahuga.
Icyampa ngo inzira zanjye zihame,
kugira ngo nkurikize ugushaka kwawe!
Nzagushimagiza n’umutima uboneye,
maze kumenya amateka atunganye uciye
Ugushaka kwawe nzagukurikiza,
ntuzantererane bibaho.
IBANGONDIRIMBO RIBANZIRIZA IVANJILI (2Kor 6, 2)
Uragasingizwa Kristu, Jambo rihoraho ry’Imana Nzima.
Uragasingizwa Nyagasani.
Ngiki rero koko igihe gikwiye; nguyu koko umunsi
w’uburokorwe.
Uragasingizwa Kristu, Jambo rihoraho ry’Imana Nzima.
Uragasingizwa Nyagasani.
IVANJILI
Matayo (Mt 5,43-48)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 43«Mwumvise ko byavuzwe ngo ‘Uzakunde mugenzi wawe, wange umwanzi wawe.’ 44Jyeweho ndababwira ngo ‘Nimukunde ababanga, musabire ababatoteza’, 45Bityo muzabe abana ba So uri mu ijuru, We uvusha izuba rye ku babi no ku beza, kandi akavubira imvura abatunganye n’abadatunganye. 46Nimwikundira gusa ababakunda, muzahemberwa iki? Ese abasoresha bo, si ko babigenza?47Maze se nimuramutsa gusa abo muva inda imwe, muzaba murushije iki abandi? Ese abatazi Imana bo, si ko babigenza?48Mwebweho rero, muzabe intungane nk’uko So wo mu ijuru ari intungane.»


text:
Rimwe na rimwe abakobwa bakunda abasore nyamara abo basore bose sikimwe, hari ababa bafite urukundo nyakuri ku buryo iyo utishimye bitamunyura hakaba n’abandi batagira icyo bitaho murukundo rwabo ndetse bigasa nkaho atanashaka kukubona iruhande rwe
Twagerageje kubakusanyiriza bimwe mu bintu biranga umusore udakunda abakobwa kugeza naho iyo hagize umukunda amubabaza iteka.
Dore ibiranga bene uwomusore:
1.Ahora iteka akwibutsa ko ari umugabo:
Nibyo koko uri umugore ni byo bigomba kukunyura, ariko niba uwo ukunda ahora akubwira iteka ubushobozi bw’abagabo gusa ntiyite k’ubushobozi bw’abagore ashobora kuba adakunda igitsina gore habe na mba.
2 .Uzahora wumva avuga ko abagore ntacyo bashoboye
Aha uzajya wumva akubwira ko nta kintu kizima umugore yakora ngo kibe kizima agahora avuga ko abagabo ari bo bagize Isi, niba ufite nk’uyu ushatse watangira kumuvaho
3. Azagucecekesha mugihe ari kuganira n’undi musore mugenzi we
Ntazigera yifuza kumva ikikuvamo cyaba igitekerezo cyangwa inyunganizi ahora yumva ko ari we ufite ijambo rya nyuma ko wowe ntacyo wamugiramo inama.
4. Azakunda gutesha agaciro abagore abita abasazi n’imburamumaro
Ikizakubwira ko umugabo adakunda abagore nuko iteka ahora avuga ko abagore ari abasazi ikiza rero nuko wagenda hakiri kare ataragusaza kuko ntuzigera ubona urukundo rwe na gato
5. Uzumva akubwira ko ubukwe ntacyo buvuze kuri we
Kubijyanye n’ubukwe azahora akubwira ko atasezerana n’umugore kuko abona ko byaba bisa nabi cyane ndetse ko ari ukwangiza umutungo.
Igihe cyose uzabona ibimenyetso nkibi k’umusore wakunze uzahite ubivamo hakiri kare ibintu bitarakara kuko wababara kurushaho.


text:
Impamvu zibitera ngo zishingiye ku myitwarire iyi n’iyi ari na cyo gituma umuntu aba asabwa kwitwararika kuko ubwiza bugaragara inyuma atari bwo bugenderwaho gusa mu kurambagiza.
Urubuga elcrema rugaragaza impamvu ushobora kuba uri umukobwa mwiza ariko ukabura umusore ukureba n’irihumye cyangwa ukaba uri umuhungu mwiza ariko abakobwa bagahora bakubenga.
Reka twibande ku mpamvu zituma umukobwa adakundwa n’abasore kandi afite uburanga.
1. Kutagira ikinyabupfura
Iyo uri umukobwa w’umunyagasuzuguro, utukana kandi utubaha, nta musore n’umwe ushobora kukwisukira n’iyo waba uri mwiza gute.
Burya ngo ubwiza bw’inyuma buba bugomba kujyana n’imico myiza yawe ya buri munsi.
2. Umubeshyi
Umukobwa w’indyarya, w’umubeshyi ahora agaragara nk’aho ari mubi imbere y’abasore nubwo yaba ari mwiza ku isura.
Mukobwa ntuzibeshye ko ubwiza bwawe buzatuma abasore bakwisanzuraho igihe cyose ubeshya cyangwa uri indyarya.
3. Umukobwa uhora aganya
Uburyo umuntu yitwara, aganira arikumwe n’abandi bituma bamukunda cyangwa bakamwanga.
Kuba uri umukobwa ugahora ubona ibintu mu buryo bubi, uganya bizatuma nta musore ukwishimira. Ukwiye kuboba ibintu mu buryo bwiza kandi ukanezererwa ibyo ufite.
4. Guhora uvuga ibibazo byawe
Iyo uhora uvuga ibibazo byawe cyangwa ibitagenda mu buzima bwawe utera abantu kutakwishimira.
Iyo uri umukobwa ugahora muri ibyo utuma ntawe ubona ibyiza byawe bityo no kwita ku bwiza bwawe bikabura.
5. Umukobwa ushaka ko ibintu bigenda uko ushaka
Ntushobora gukundwa n’abasore igihe buri gihe iyo muri kumwe uba ushaka ko ibintu bigenda uko ubyifuza.
Ntugomba kuba ari wowe wiharira ijambo, ngo utegeke uko ibintu bigenda, icyo gihe umusore ahita akureka kuko abona ko urimo kumuhindura inganzwa.
6. Kuba uri umukobwa ugira ubugugu
Nta mugabo wishimira umukobwa ugira ubugugu, umukobwa wikunda kuko ashobora guteza umutekano muke mu muryango.Iyo umusore yamaze kubona ko ari iyo mico yawe akugendera buhoro akakureka.
Nubwo atari ibi byavuzwe muri iyi nkuru atari byo byagenderwaho gusa bishobora gutuma umukobwa abura umugabo cyangwa nta kundwe n’abasore, ni byiza ko umukobwa wese cyangwa umusore yabyirinda kuko bimugiraho ingaruka.


text:
Byavugiwe mu kiganiro NISR ku bufatanye na Minisiteri y’Imali n’Igenamigambi (MINECOFIN), byagiranye n’abanyamakuru kuri uyu wa 29 Kamena 2016, ubwo iki kigo cyashyiraga ahagaragara imibare igaragaza uko igipimo cy’ubukene cyari gihagaze muri iyi myaka itatu ishize, banavuga ku ngamba zo kuburwanya kugeza bucitse burundu.
Mu mwaka w’Ingengo y’Imali 2010-2011, ubukene bwavuye 46% bugera kuri 39.1% muri 2013-2014. Ubukene bukabije na bwo bwavuye kuri 21.8% buramanuka bugera kuri 16.3% na none mu gihe cyagaragajwe haruguru.
Ibi ariko ntibibuza ko hari Abanyarwanda bagera ku 10.4% bavuye mu bishoboye muri 2011 bakisanga mu bukene muri 2014, mu gihe kandi hari 17.4% bavuye mu bukene bakajya mu bishoboye.
Asobanura ku bisubiza abantu inyuma, Umuyobozi wa NISR, Murangwa Yusuf, yagize ati “Impamvu ni nyinshi nk’ubu umuntu ashobora kurwara igihe kirekire, agahinga ntiyeze kubera izuba, gupfusha umuntu wakoraga yinjiriza urugo cyangwa kubura akazi kandi wakoraga umeze neza bigatuma umuntu amanuka akajya mu bukene”.
Akomeza avuga ko nubwo habaye iki kibazo nta bwoba biteye kuko muri rusange ngo ubukene bugenda bugabanuka kandi ngo buzakomeza kugabanuka no mu myaka iri imbere kuko Leta yahagurukiye kuburwanya.
Minisitiri w’Imali n’Igenamigambi, Amb. Claver Gatete, avuga ko hari gahunda nyinshi Leta yashyizeho zo gukomeza guhangana n’ubukene.
Yagize ati “Dufite gahunda yo kurwanya ubukene ku buryo muri 2020 buzaba buri munsi ya 10% kandi abakene bakabije ntabazaba bagihari.”
Yizeza ko bizashoboka kubera izi gahunda Leta yashyizeho zirimo VUP, Girinka na Girubucuruzi ndetse na za gahunda zitanga imirimo myinshi ku bakene (HIMO) n’izindi zizagenda ziboneka.
Yongeraho ko iyi mibare yatanzwe na NISR ifitiye akamaro kanini igihugu kuko ngo ari yo Leta iheraho isuzuma icyo gahunda zose zikoreshwa zo kurwanya ubukene zagezeho, bityo bigatanga umurongo mushya wo kuburwanya burundu.


text:
Benoit Ndagijimana,
Umunyamabanga mukuru wungirije wa FDU-Inkingi
Ikibazo cy’ivugurura rihubukiyeho ry’imyigishirize kimaze kuba akarande ari nako gikomeje kudindiza uburezi mu Rwanda.
Ntabwo muri iyi nyandiko dushobora kurondora amateka y’ivugurura ry’amashuri kuva abakoloni kimwe n’abamisiyoneri bagera mu Rwanda[1]. Ariko rero uhereye gusa nko kw’ivugurura ry’amashuri ryo mu mwaka w’1979, usanga harangiritse byinshi bitewe n’ubushishozi buke bw’abashinzwe gufata ibyemezo bya politiki y’uburezi mu rwego rw’igihugu.
Ivugurura ry’amashuri ryo muri 79 ryakuyeho kwigisha mu rurimi rw’igifaransa, ryimakaza ikinyarwanda, kiba ururimi rutangwamo inyigisho z’amoko yose mu mashuri abanza. Ntibyagarukiye aho, kuko imyaka y’amashuri abanza yakuwe kuri itandatu, igirwa umunani. Zimwe mu mpamvu zatangwaga zatumye iryo vugurura rikorwa, zikaba kwari ukugabanya itsindwa ry’abana no gutuma abana badashoboye gutsindira kujya mu mashuri yisumbuye bashobora kwirwanaho ku bundi buryo, kuko barangizaga amashuri abanza bakuze.
Nyuma y’imyaka mike iryo vugurura ribaye, byaje kugaragara ko ritashoboye gucyemura ibibazo byari byatumye rikorwa. Ahubwo uburezi bwasubiye inyuma, ku buryo abana benshi barangizaga imyaka umunani y’amashuri abanza badashobora kuganira nibura ku buryo bworoshye mu rurimi rw’igifaransa. Abayobozi baje kwotswa igitutu n’abaturage kimwe n’abanyamadini (abanyamadini bakunze kugira uruhare rukomeye mu burezi bw’igihugu), nibwo ahagana mu mwaka w’1991, igifaransa cyongeye gusubirana umwanya wacyo mu mashuri abanza. Ndetse guhera icyo gihe, amashuri abanza yongeye kugaruka ku myaka 6. Abo icyo cyemezo cyasanze barangije umwaka wa 6, barangirije amashuri yabo mu mwaka wa 7, ntabwo bize uwa munani.
Mu mwaka w’1994, nyuma y’uko FPR Inkotanyi itsindiye intambara ikajya ku butegetsi, hafashwe icyemezo cy’uko icyongereza n’igifaransa byombi bikoreshwa nk’indimi zitangwamo amasomo mu mashuri makuru na za kaminuza. Bityo, buri munyeshuri agakomeza gukurikira amasomo ye mu rurimi yari asanzwe yigamo.
Icyo cyemezo ubundi ntabwo cyari kibi. Gusa kugishyira mu bikorwa ku buryo abanyeshuri bose babona inyigisho zihamye kandi ku buryo bukwiye byaje kugorana, ku ruhande rumwe bitewe n’ikibazo cyo kubona abarimu babishoboye, ku rundi ruhande bitewe no kutagira ibikoresho bihagije nk’ibitabo, n’ibindi.
Bimwe mu bitaragenze neza mu ikoreshwa ry’igifaransa n’icyongereza mu mashuri makuru no muri za kaminuza tukaba tubisanga mu buhamya bunyuranye bw’abanyeshuri n’abarimu buvuga ko abanyeshuri benshi barangizaga badafite ubushobozi buhagije bw’izo ndimi. Imyanzuro y’iperereza ryakozwe na Komisiyo y’Inteko ishinga amategeko mu Rwanda mu bigo by’amashuri makuru nayo ivuga ko ari abanyeshuri, ari n’abarimu babo, bose babuze icyo bafata n’icyo bareka. Ingaruka z’uko guhera mu gihirahiro cy’indimi zitazwi neza n’abazigamo cyangwa abazigishamo, zikaba zigaragarira mu gutsindwa kw’abakandida bavuga ko basohotse za Kaminuza mu bizamini bikoreshwa mu gushaka akazi. Urugero ni nko mu mwaka w’2008, mu bizamini byakoreshejwe na Komisiyo y’igihugu ishinzwe abakozi ba Leta, 18% by’abitabiriye kubikora nibo batsinze.
Ibyo bikaba bica intege abenshi mu babyeyi, kuko babona ko ntacyo bimaze kwikokora utanga amafaranga y’ishuli (minervali) ngo umwana yige kaminuza, hanyuma akazayirangiza adafite ubushobozi bwamuhesha akazi. Ikindi ni uko iyo myigishirize idafashe, ituma u Rwanda rujya mu bihugu bifite abantu benshi bafite impamyabumenyi n’impamyabushobozi, ariko mu by’ukuri ba nyirazo badafite ubumenyi n’ubushobozi bubahesha akazi cyangwa bushobora gutuma bapigana n’abafite impamyabushobozi nk’izabo ariko bize hanze. Ku rundi ruhande, ibyo nanone bikaba byongera umubare w’abashomeri mu gihugu.
Ibintu byaje guhumira ku mirari muri 2009, ubwo ubutegetsi bw’i Kigali bwafataga icyemezo cyo guca igifaransa nka rumwe mu ndimi zatangwamo inyigisho, maze bukimika icyongereza ngo ari cyo gikoreshwa kuva mu kiburamwaka kugeza mu mashuri makuru na za kaminuza.
Aha twakwibutsa ko ababikurikiraniye hafi bemeza ko icyo twakwita kutareba kure n’ubuhubutsi mu gufata icyemezo nk’icyo, byaba byaratewe ahanini n’uburakari Leta ya FPR yagize igihe umucamanza w’u Bufaransa Jean-Louis Bruguière yasohoraga inyandiko ishinja Perezida Pawulo Kagame n’abandi basirikare 9 kuba baragize uruhare mu ihanurwa ry’indege yari itwaye ba Perezida Yuvenali Habyarimana w’u Rwanda na Sipiriyani Ntaryamira w’u Burundi tariki ya 6 Mata 1994. Icyo cyemezo cyaje gikurikurikira ibindi byemezo harimo icyo guhagarika umubano ushingiye kuri za ambasadi hagati y’u Rwanda n’u Bufaransa (tariki ya 24/11/20006), guhagarika umurongo wa FM wa Radio France Internationale-RFI (tariki ya 28/11/2006) n’icyo gusaba kwinjira mu mulyango w’ibihugu bivuga icyongereza (Commonwealth). Ubu ndetse u Rwanda rukaba rwaremerewe kwinjira muri uwo mulyango.
Mu mateka y’uburezi bw’igihugu cyacu, igifaransa ni rwo rurimi rw’amahanga rwakoreshwaga mu mashuri ndetse no mu nzego za Leta. Ni akumiro rero, kuba ijoro rimwe hari umuntu cyangwa se agatsiko k’abantu wafashe/bafashe icyemezo cyo guhindura amateka y’ururimi rukoreshwa mu gihugu batitaye ku ngaruka mbi icyo cyemezo kizagira ku banyarwanda.
Koko rero, icyagaragaye ni uko abenshi mu bakozi ba Leta basezerewe ku mirimo yabo kubera kutamenya icyongereza, abarimu benshi barirukanywe abandi bategekwa gukora iyo bwabaga bakiga icyongereza mu minsi mike kandi bagahita bacyigishamo! Ibyo bikaba bituma kugeza uyu munsi hari abarimu baca amarenga iyo bigisha kubera kutamenya ururimi. Ababyeyi bamwe babonye abana babo ntacyo bashobora kumenya mu gihe birirwa barebana n’abarimu babo babuze ururimi bavuganamo mu ishuri (ntawarenganya abarimu kuko ntawe utanga icyo adafite), bahitamo kohereza abana babo muri Uganda (kuko ho nibura bazigishwa n’abarimu bavuga icyongereza koko, cyangwa muri RDC no mu Burundi kuko muri ibi bihugu byombi abana bashobora gukomeza amashuri yabo mu rurimi bamenyereye kwigamo (ni ukuvuga igifaransa). Aha twakongeraho ko harimo n’impamvu zijyanye n’ubushobozi bw’ababyeyi, kuko mu Rwanda bigoye kugira ngo babone amafaranga yo gushyira abana babo mu mashuri afite abarimu babishoboye.
Ku banyeshuri, icyemezo gihubukiyeho cyo gukurikira amasomo mu cyongereza gusa byagize ingaruka ku bana biga mu mashuri ya Leta, akenshi usanga yiganjemo abana bakomoka mu milyango idakize cyane. Abana bakomoka mu milyango ikize bari basanzwe biga mu rurimi rw’icyongereza kandi bigishwa n’abarimu bazi urwo rurimi. Aha twavuga nka Green Hills Academy, Kigali Parents School cyangwa se Riviera High School.
Ibi bikaba byarongeye kugaragaza ivangura, ubusumbane ndetse n’akarengane biranga imiterere y’uburezi bw’u Rwanda, aho usanga hamwe na hamwe abana bigira mu nsi y’igiti bagerageza gufatanya na mwarimu kumva icyo ashaka kuvuga kubera ko icyongereza abigishamo na we ubwe atacyumva kandi atanakivuga (uretse kuvuga ibisa nacyo!), mu gihe ahandi bigira mu mashuri afite ibikoresho byose ndetse na za ordinateri zigendanwa kandi bafite abarimu bafite ubushobozi bwo kwigisha mu cyongereza.[2]
Ubwo busumbane bukomeza no kugaragarira mu myigire muri za kaminuza, kubera ko hari abanyeshuri benshi batsindwa kubera ko batangiye kwiga mu rurimi rw’icyongereza barangije amashuri yisumbuye. Hari nubwo umunyeshuri abura icyongereza cyo gusobanurira jury igitabo yanditse (cyangwa se yandikishije, dore ko nabyo bivugwa) arangiza amashuri, yabura uko abigenza agakubitamo igifaransa!
Uretse ivugurura rijyanye n’indimi zitangwamo inyigisho, habaye n’ivugurura rijyanye n’igihe abanyeshuri bagira mu biruhuko. Kuva ururimi rw’icyongereza rusimbuye igifaransa mu mashuri, Leta y’u Rwanda yafashe icyemezo cy’uko ibiruhuko birebire bitazongera gufatwa mu kwezi kwa karindwi n’ukwa munani. Ubu kuva mu kiburamwaka kugeza muri za kaminuza, batangirira ibiruhuko rimwe. Uyu mwaka bazabitangira mu mpera z’Ukwakira 2011. Bazasubira ku ishuri muri Mutarama 2012.
Ingorane twavuga muzatewe n’iri hindagurika ry’igihe cyo gufata ibiruhuko, ni uko mu kwezi kwa 7 n’ukwa 8 mu Rwanda haba hashyushye kubera izuba, ibyo bigatuma abanyeshuri batiga neza; abarimu nabo ntabwo ubwo bushyuhe buborohereza akazi. Ikindi ni uko nko muri za kaminuza z’u Rwanda bagira ikibazo cy’imikoranire na za kaminuza zo hanze, kubera ko mu gihe abo mu Rwanda baba bari kwiga, mu bihugu bindi baba bari mu biruhuko.
Biravugwa ko Leta y’u Rwanda ishobora kuba iteganya kongera kugarura ibiruhuko mu gihe byari bisanzwe bifatirwaho, ni ukuvuga ko ibiruhuko birebire byagaruka mu kwezi kwa 7 n’ukwa 8. Niba ibivugwa bibaye impamo ntacyo byaba bitwaye, kuko ikibazo ni ukuba bareka ibintu bigakomeza gutya, kandi bigaragara ko ari ikosa ryakozwe n’abashinzwe gufata ibyemezo.
Iyo witegereje imiterere y’uburezi mu Rwanda, usanga bibabaje.Ese ko dufite abantu benshi baminuje mu bijyanye n’uburezi, igenamigambi ndetse no mu mashami y’andi y’ubuzima, ni kuki hakomeza gufatwa ibyemezo bidahwitse, bigamije kudindiza imiterere y’amashuri n’uburezi mu gihugu cyacu? Ese abo dukunze kumva ko ari intumwa za rubanda iki kibazo bakivugaho iki? Ni kuki amavugurura y’uburezi mu gihugu cyacu akomeje kurangwa n’ubushishozi buke? Ni ugushakira impamvu mu miterere y’ubutegetsi n’uburyo ibyemezo bireba igihugu bifatwamo. Inzira rero iracyari ndende.
[1] Kuri iyi ngingo, reba, Evariste NTAKIRUTIMANA, LE FRANÇAIS AU RWANDA. Lien Internet: http://www.unice.fr/ILF-CNRS/ofcaf/25/Ntakirutimana%20evariste.pdf
[2] Soma igitabo cya Yohani Batista NKULIYINGOMA, INKUNDURA, Editions La Pagaie, 2011, pp.320-325


text:
Abefeso 6:12 - Kuko tudakirana n’abafite amaraso n’umubiri, ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru.
Maze gutekereza cyane ku rugamba rwo mu mwuka abakristo bahura narwo, nize aya masomo:
1) Abo turwana nyabo si abantu bafite inyama n’amaraso;
2) Satani ajya akoresha abantu (niwe turwana ariko akaza ahetswe n’umuntu);
3) Iyo ushoye imbaraga mu guhangana n’abo Satani akoresha uhava uyobeye umwanzi kd ukahacumurira...;
4) Mwibuke inyigisho ikomeye Yesu yavuze ku birebana n’abantu Satani akoresha kuturwanya: Mukunde abanzi banyu, mu basabire...;
5) Yesu avugana na Petero yarenze uwo amagambo avamo (Petero) areba uyamutekerera (Satani).
Wewe urarwana uruhe rugamba? Ni wibesha ku mwanzi uzatsindwa urugamba!


text:
“Arababwira ati “Mujye mu bihugu byose, mwigishe abaremwe bose ubutumwa bwiza. Uwizera akabatizwa azakizwa, ariko utizera azacirwaho iteka.”Mariko 16:15-16
Ivugabutumwa bwiza bwa Yesu Kristo, ni inshingano yaburi muntu wese wizera Yesu Kristo kuko niyo gahunda nkuru yasigiye abamwizeye n’abazamwizera bose.
Niyo mpamvu yasize avuze ngo tujye mu bihugu byose twigishe abyaremwe byose (Abantu),ushobora kumva ko udafite ubushobozi bwo gufata indege ngo ujye mu bihugu bya kure kuvuga ubutumwa ariko kandi ntiwirengagize ko hari abandi bantu mubana nyamara bo bibera mu buzima busa n’aho baba mu mahanga bitewe no kutamenya Ijambo ry’Imana. Abo nabo bakeneye ijambo ry’Imana.
Izi nizimwe munzira wakoresha kugira ngo usakaze ubutumwa bwiza bwa Yesu Kristo:
1. Gufata umwanya wo kubitekerezaho. Ibintu byinshi byose bigerwaho ari uko ufashe umwanya wo kubitegura no kwibaza uko wabigeraho. Igihe ushaka kuganira n’abandi ibijyanye n’Umwami Yesu Kristo,ugomba kubanza gutekereza uko uratangiza icyo kiganiro kandi kigagera ku kigero gikwiye cyo mu Mwuka.
2. Gusengera icyo gikorwa. Mu gusenga habamo imbaraga kandi n’imwe munzira Imana ikoresha kugira ngo yuzuze umuntu Mwuka wera,Bibiliya iravuga iti”musenge ubudasiba”ugomba rero gusenga kugira ngo Imana igufashe muri icyo gikorwa kandi ugasaba ko ikomeza kubana nawe muri byo byose.
3. Gutera intambwe ugatangira igikorwa. Abantu benshi ntibakunda kumva ijambo ry’Imana ariko biterwa nuko baba batari barigeze baryumva bityo bigatuma basa naho batazi ibyo barimo kubwirwa . bashobora kuba batari barigeze kumva Ijambo ribabwira ko Imana ari nziza ko kandi muri yo huzuye iby’iringiro ahubwo bo wenda barumvise ko bazacirwaho iteka bigatuma batamenya ko Yesu yaje mu isi kubacungura no kubaha ubugingo bw’iteka igihe cyose bazaba bamwiringiye aho gucirwaho iteka.
4. Kumenya abo ugiye kubwira abari bo. Abantu bose si ko baturuka mu miryango,ibi rero bituma uburyo ushobora kubaganiriza ijambo ry’Imana butandukana n’abafite icyo bazi ku ijambo ry’Imana. Igihe umenye ko abo ugiye kubwira batigeze bagera mu rusengero cyangwa ngo bagire ahandi bumva ijambo ry’Imana,ukwiye kwirinda ko babwira imirongo yo muri Bibiliya kuko baba batazi ko Bibiliya ifite ubutware n’ubushobozi bwo kuba ari Ijambo ry’Imana. Ubabwira ibijyanye n’ijambo ariko utababwira ibijyanye n’imirongo muri Bibiliya ahubwo ukazatangira kubabwire iby’imirongo n’imikoreshereze yayo bamaze gusobanukirwa ko ijambo ry’Imana ribaho.
5. Ugomba kwita ku bintu by’ingenzi byagufasha gutuma bumva ibyo uri kubabwira. Igihe Pawulo intumwa yabwirizaga mu mahanga yose,ntiyigeze akoresha ibyanditswe,iyo usomye ibyakozwe n’Intumwa 17 ubona ko Pawulo atiyigeze abwira Abitesalonike ijambo ry’Imana ababwira ngo ibyanditswe ibi n’ibi igice cya……,umurongo wa…..bivuga gutya na gutya. Kuko yari azi neza abo ari kubwira ko batazi iby’iryo jambo ry’Imana. Niyo mpamvu hari inzira nyinshi wakoresha kugira ngo ubashe kumenyekanisha no kugaragaza ijambo ry’Imana,ntugatinye no gukoresha amafilimi,ubumenyi bwo mu bitabo bitandukanye n’ibindi wabona ko bikenewe bitewe n’abantu ubona igiye gusangiza ubutumwa bwiza bwa Yesu Kristo.
6. Ugomba gutekereza byagutse. Igihe ufashe umwanya wo gusangiza ijambo ry’Imana abantu,ugomba no gutekereza uko wakwitwara igihe bakubajije ikibazo gikomeye,usabwa kwibaza mbere na mbere impamvu uwo muntu atekereje ku kubaza icyo kibazo maze ukabona ku musubiza nyuma yo gutekereza neza igisubizo ukwiye gutanga. Iyo abantu ari benshi uri kubwira iyo hagize ukubaza ikibazo biba bigaragara ko uwo muntu akubajije akeneye igisubizo niyo mpamvu aba agomba guhabwa igisubizo.
7. Si ngombwa ko ujya impaka nabo mu bijyanye n’ubwami bw’Imana. Hari itandukaniro rikomeye hagati yo kumenya Imana no kugaragaza Imana,abandi bantu ntibashobora kumenya ubumenyi ufite ku kintu iki n’iki,umuntu niwe ugaragaza impamvu n’ibimenyetso bifatika bya kurura impaka. Agomba kugira intego ko ikiganiro atari icyazampaka za ngo turwane ahubwo ikigamijwe ko ari ukwemeza abantu ubutumwa bwiza no kubamenyesha iby’ubwami bw’ijuru.


text:
Irinde umutego! Ev. Kiyange Adda Darlene
Mu gicumuro cy’umunyabyaha harimo umutego ategewemo. (Imigani 29 :6a).
Mu buzima busanzwe bw’umuntu, habamo gutinya urupfu ndetse n’ikindi cyose cyamuganisha ku rupfu. Kandi ahora yirinda ngo atagwa mu mutego. Niyo mpamvu agira amakenga mubyo agiye gukora byose acungana n’uko hatabamo ikintu cyamujyana mu rupfu.
Bibiriya iratubwiye ngo mu gicumuro cy’umunyabyaha harimo umutego ategewemo. Kenshi umuntu yibwira ko mu banzi be ariho hari umutego we, muri wa muntu badahuza cyangwa se batumvikana akumva yakitonda kuko hashobora guturuka umutego akaba yagubwa nabi.
Ni byiza kwirinda rwose ariko n’aho Bibiriya ivuga ntuhibagirwe. Mu gicumuro hihishemo kabutindi « umutego » kandi uwo mutego si uw’inuma cyangwa se abandi bantu waba uzi, ahubwo ni umutego wawe uzagushibukana n’utabireka. Muri kiriya gicumuro cyawe utegewemo. Mbese uzakira ? Mwene Data, aho kugira ngo urizwe n’abakurenganya ahubwo wakagombye kubaririra kuko muri biriya bagukorera bishyiriraho imitego itabarika. Mbese bazayikira ?
Twigarutseho tukireba natwe,mbese muri biriya byaha umuntu ahindura ibisanzwe akabimenyera mbese nta mutego we uba urimo ? none se niba urimo, amaherezo azaba ayahe ?Uzashibuka, ushibukane nyirugukora bya byaha.
Ndakwifuriza kwitekerezaho, no kugenzura imitego wishyiriyeho uko ingana, no kwibaza niba uzayisimbuka. Nta kundi kuyisimbuka atari ugusaba Imana imbabazi kuri bya byaha byose wakoze, nibyo wakoze uyu munsi. Yesu akubabarire kandi ufate icyemezo cyo kubireka.
Umutego wawe nturi ku muturanyi wawe, nturi kuri wa muntu mufitanye ikibazo, ahubwo uri mu rwango umwanga, uri muri cya cyaha ukunda gukora. Imana iguhishurire ibanga riri muri iri jambo hanyuma utinye wihane. Nta kaha gato nta n’akanini, byose ni ibyaha.Ari Inzoka nto ari n’inini iyakuruma utabonye ubutabazi bwihuse wapfa.Ihane rero, rekeraho kwishyiriraho imitego itazagira n’undi ishibukana usibye wowe. Wowe uhagaze wirinde utagwa,Imana iguhe umugisha.